ZSO nr 1 im. Mikołaja Kopernika w Katowicach

Zespół Szkół Ogólnokształcących im. Mikołaja Kopernika we Katowicach – zespůł szul, do kerygo noleży Gimnazyjům nr 24 s francuskům godkům nauczańo we Katowicach a I Liceům Uogůlnokształcůnce we Katowicach. We gimnazyjům sům ino klasy dwugodkowe, a we liceům zauobycz sům sztyry klasy, dwje dwugodkowe, jedna matymatyczno-przirodńiczo, a jedna dźynńikarsko. Szula ta mjoła swůj anfang we 1922, atoli lo budynku we kerym szula je terozki, kery znojduje śe na hulicy Śenkewicza 74 szula przekludziła śe we 1966 rokuKalendarium szkoły - ZSO nr 1 im. Mikołaja Kopernika w Katowicach. 
Dwugodkowość
Szule te znůme sům głůwńe ze dwugodkowośći polsko-francuskij. Coby dostoć śe do gimnazyjům trza zdać test godkowych predyspozycyji. We kożdyj klaśe gimnazyjum a liceum je sześć lekcyj godki franuskij. We gimnazyjům szkolorze uczům śe godki francuskij kej uobcyj godki, nale uod drugij klasy gimnazyjum dwugodkowe sům lekcyje matymatyki, a uod trzećij dwugodkowe sům tyż lekcyje geografiji a gyszichty. Uod pjyrszyj klasy liceům szkolorze uczům śe godki francuskij kej uojczystyj, uoroz wkludzo śe tyż bjologijo nauczono dwugodkowo. We liceům szkolorze mogům se wybrać dowolne rozszerzyńa. Nosůmkůńec liceům szkolorze zdajům matura we polskij a tyż we francuskij godceKlasy dwujęzyczne w ZSO nr 1 im. Mikołaja Kopernika w Katowicach.

Klasa matymatyczno-przirodńicza
We klaśe tyj je mogebne wybrać matymatyka, fizyka, chymijo, abo bjologijo, fizyka, chymijo kej rozszerzyńaKlasy matematyczno przyrodnicze w ZSO nr 1 im. Mikołaja Kopernika w Katowicach. Ze anfanga we 1924 ta szula mjoła mjano Miejskie Gimnazjum Matematyczno-Przyrodnicze, nale we 1948 strociła swůj matymatyczno-przirodniczy charakter aże do 1993 kedy uostoło nazod uodemkńynto matymatyczno-przirodńicza klasa. Szkolorze matymatyczno-przirodniczych klas mogům brać udźoł we roztůmajtych wydarzyńach a projektach takich jak: 
 internacjonalny projekt XperimaniaXperimania - ZSO nr 1 im. M. Kopernika w Katowicach, sużůncy popularyzacyji petrochymiji postrzůd modychO projekcie Xperimania
 uńijny projekt "Partnerzy w nauce"Partnerzy w nauce - ZSO nr 1 im. Mikołaja Kopernika w Katowicach, kery rychtowany je cuzamen s Ślůnskim Uńiwersytetym, a ma za cweka zaćekawić szkolorzy ścisłymi naukůma O projekcie Partnerzy w Nauce
 konkurs Masterteam, kery uczy nauki śćisłe cuzamen s godkům angelskůmMasterteam - ZSO nr 1 im. Mikołaja Kopernika w Katowicach
 szkolorze tyj szuli rychtujům, tyż we kożdy rok "Dni nauki" cuzamen s Ślůnskim Uńiwersytetym podczas tmj. Śwjynta PiDni nauki w ZSO nr 1 im. Mikołaja Kopernika w Katowicach

Klasa dźynńikarsko
We Liceům szkolorze mogům tyż wybrać dźynńikarska klasaO klasach dziennikarskich - ZSO nr 1 im. Mikołaja Kopernika w Katowicach. Szkolorze tyj klasy we kożdy rok rychtujům Tydźyń Kultury Ślůnska, na kerym sům roztůmajte wydarzyńa zwjůnzůne ze Ślůnskem a uůnygo gyszichtům, kulturům atp.Tydzień Kultury Śląska - Silesia Travel.

Zajimawostki
ZSO im. Koperńika co roku rychtuje charytatywny kůncert na kerym sům zamlowůne dudki co roku s inkszym cwekem, lo bajszpila na Hospicjum Cordis we MyslowicachHospicjum to też życie, Katowice, Koncert dla hospicjum! abo na 11 rokůw starygo synka ze wadům śercaKoncert charytatywny - ZSO nr 1 im. Mikołaja Kopernika w Katowicach.

Lo szkolorzůw liceům je mogebne broć udźoł we uńijnym projekće Comenius we kerym mogům śe zapoznać ze recyklingem, uodnowjolnymi energijůma a tyż ze sprowjedliwym handlymComenius - ZSO nr 1 im. Mikołaja Kopernika w Katowicach.

We rokach 1925 do 1939 a tyż uod 1 marca 1946 do 31 wrzyśńa 1946 dyrektorem tyj szuli (wuůnczas Mjejske Gimnazyjům Matymatyczno-Przirodńicze) bůł Feliks SteuerDyrektorzy - ZSO nr 1 im. Mikołaja Kopernika w Katowicach, szypfer uoficjalnygo na tyj Wikipedyji szrajbůnkuPrawidła zapisowańo.

Dźyńki tyj szuli mjanym Marii Goeppert-Mayer mjanowana uostoła hulica we KatowicachGazeta Wyborcza, 31 lipca 2007. 
Znůme absolwyntyLista absolwentów ZSO nr 1 im. M. Kopernika w Katowicach
 Jerzy Gorzelik
 Krystyna Bochenek
 Marek Wójcik
 Dariusz Basiński
 Józef Skrzek
 Jacek Kalabiński
 Sławomir Idziak
 Julian Gembalski
 Wojciech Zabłocki
 Michał Smolorz
 Ewa Nelip

Necowe uodwołańa
 Uoficjalno neczajta ZSO nr 1 we Katowicach

Kategoria:Szule we Katowicach